पाएं अपने शहर की ताज़ा ख़बरें और फ्री ई-पेपरडाउनलोड करें
एक पिता द्वारा बेटी का जबरन बाल-विवाह कराने का मामला सामने आया है। बेटी अब पिता के घर भी नहीं जाना चाहती है। बालिका को फिलहाल राजकीय बालिका गृह के क्वारेंन्टाइन सेन्टर में अस्थायी आश्रय दिया है, जाे समय पूरा होने पर बाल कल्याण समिति ने पुलिस को बालिका के बयान व बाल विवाह करवाने वाले दोनों पक्षों पर कार्यवाही के निर्देश दिए हैं।
बाल कल्याण समिति सदस्य विमल जैन ने बताया कि कैथून थाना क्षेत्र में रहने वाली बालिका का बाल विवाह 3 मई को पिता ने जबरन सुल्तानपुर में करवा दिया। बालिका 5 मई को घर आई ताे पिता ने जबरन वापस भेज दिया। बालिका इस विवाह से खुश नहीं है, जाे ससुराल नहीं जाना चाहती। सूचना पर चाइल्ड लाइन काे-ऑर्डिनेटर कल्पना प्रजापति ने बाल कल्याण समिति को सूचित किया।
समिति ने सुल्तानपुर पुलिस को प्रकरण की जांच कर बालिका काे दस्तयाब के निर्देश दिए। जब पुलिस बालिका काे दस्तयाब करने घर गई तो घर वालों ने शादी के दस्तावेज दिखाए। पुलिस ने बालिका की जानकारी प्राप्त की। इसमें पता लगा कि बालिका ससुराल में नहीं रहना चाहती, पिता के घर भी नहीं जाना चाहती है। बालिका को दस्तयाब कर पुलिस बाल कल्याण समिति के पास लाई। इसके बाद उसे बालिका गृह भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn